
Salutem in Domino sempttemam. 



Deus , qui docuit rae a juventute mea , Ipse , 
pro misericordia in me sua, Auctor mihi fuit, ut, 
si nollem abripi in invia concupiscentiae carnis atque 
oculorum et euperbiae vitae , me reciperem apud 
Casinates, ubi in abscondito faciei Domini, longe 
a conturbatione hominum , et contradictione lingua- 
rum Dei gratia adjutus, et Monachorum exemplo 
illectus sanctis vacarts operibus , diesque antiquos et 
annos aeternos cogitans, per consolationem Scriptu- 
rarum spem repositara Iiaberem in sinu meo futu- 
rum, ut in die revelationis gloriae magni Dei deli- 
ctorum juventutis , et ignorantiae meae veniam con- 
secuturus essem . Sed inscrutabili Dei judicio a por- 
tu voluntatis meae exulare jussus , octo ab liinc 
annis, Viri clarissimi imperata facturus, Monaste- 
rieusem Paroeciam administrandam suscepi, etsi id 
vel noraen jurati Instituti, quod plangentis est non 
docentis, probibere videretur. Quod tamen fecisse 



nunquam me poenituit . Etenim MonasteriensU 
P]ebs Christiana , optime a Praedecessoribus meis in- 
stituta , commendatur morum probitate , zelo gloriae 
Domus Dei , efTusaque in pauperes misericordia . Me 
autem tot tantisque benevolentiae officiis ita pro- 
secuta eet semper, ut apud eam perpetuo manere 
constituerim , jamque de sarcophago humili loco mi- 
hi paraudo cogitabam , cum me inopinato immortali 
beneficio Francisci Austriaci Regum Potentissimi 
atque Iteligiosissimi apud Sanctam Sedem , ut ajunt , 
designatum , Pius VII. Pontifex Maximus vere atque 
Sanctissimus Sanctae Adriejjsis Ecclesiae Episco- 
pum constituit . Ergo qui Paroeciae regundae impar 
eram amplissimae praeficior Dioecesi , et qui habi- 
tabam in pulvere , bomo solis latebris diguus , ju- 
beor conscendere Cathedram , quam a priscis usque 
temporibus illustrem , nobiliorem eftecerunt tot Prae- 
sules, qui, virtutibus rebusque praeclare gestis, im- 
inortalitatis nomen sunt adepti ! 

Domine Jesu tu nosti quod cum sacrabar contre- 
muerunt ossa mca , veritus ne calamus quassatus con- 
terreretur onere Episcopalis officii, quod Angelicis 
ipsismet hmnerie formidandum dixerunt Tridentini 
Patres . Sed animo reputans ego quod infirma mun- 
di, et ignobilia, et contemptibilia eligit Deus , ut 
non glorietur omnis caro in conspectu ejus, quam- 
vis infirmitatis meae conscius , in spem erigor futu- 

furrl , ut qui dat affluenter petentibus , et caepit opus 
misericordiae in me suae, illud perficiat pro bena 
voluntate . Quamobrem ( humiliter confido ) introi- 
tus meus ad vos non erit inanis , et ego loquar ad 
vos Evangelium Dei in multa sollicitudine , non qua- 
si hominibus placens , sed Deo , qui probat corda , 
ei rationem redditurus animarum vestrarum , qui vo- 
cavit vos in suum regnum et gloriam . 

Praeterea suscipienti mihi administrationem Eccle- 
siae Adriensts animum addit Canonicorum non fu- 
cata pietas , doctrina , et prona in me voluntas . Voa 
itaque in Senatum Ecclesiae milii concreditae coc— 
ptatos in gravioribus negotiis expediendis milii adju- 
mento futuros plurimum in Domino confido . Pergi- 
te , ut facitis , lucere in domo Dei super candela- 
brum positi . Vobis siquidem incumbit nedum Popu- 
lo , sed Clero ipsi exemplo esse ; et sicuti honore et 
dignitate , ita virtutibus caeteris omnibus antecelle- 
re , ut et nos ipsi in vobis gloriemur . Quoniam ve- 
ro vobis datum est septies in die publice laudem 
dicere Deo , implemini Spiritu Sancto loquentes vo- 
bismetipsis in psalmis et hymnis et canticis spiritua- 
libus , psallentes in cordibus vestris Deo . Ut autem 
preces vestrae ascendant ad Dominum , et ab Ec- 
clesia cunctam repellant nequitiam , mundo corde 
non tantum accedite , verum etiam , edocti quae in 
psalmialatentmysteria, „si orat psalraus, orate; et 

si gemlt , gemite ; et si gratulatur , gaudete ; et si 
sperat, spcrate; et si timet, timete. Omnia enim 
quae hic scripta sunt , speculum nostrum sunt " . 

Nunc ad vos patet os meum, et cor meum , Vc- 
nerabiles Itectores atque Pastores animarum, quos 
cupio quamprimum amplecti in osculo sancto . Vos 
peraraanter obsecro, ut digne ambuletis vocatione 
sancta, qua vocati estis . Peto, ut queraadmodum 
legatione pro Christo iungimini ; ita non vestra , sed 
quae Jesu Christi sunt , semper et in omnibus quae- 
ratis. Fascite ergo, qui in vobis est, gregem spon- 
tanee forraa gregis facti ex animo. Perpetua catechesi 
dateoperam, ut ex ore infantium perficiatis laudem 
Domini: rem certo consecutnri si facti fueritis par- 
vuli in medio eonim , tamquam si nutrix foveat fi- 
]ios suos , portantes eos in sinu vestro . Maxiraa ve- 
strn laus erit si in enutriendo Populo solidiori cibo 
omnem diligentiam in eo ponatis ut discat , quoniam 
quaecumque lcx loquitur iis qui in lege sunt , lo- 
<juitur ut omne os obstruatur , et subditus fiat totus 
mundus Deo. Quamobrem non solura aeternitatem , 
justitiam et pulchritudinem sanctae legis perspicua 
oratione prosequi opus erit ; verum etiam enixis pre- 
eibus postulare a Domino , ut dignetur ponere in ore 
omnium tamquam juculum Davidis preccm: Fa- 
ciem tuam illumina super servum tuum , et doce me 
justificationes tuas, ut sint mihi cantabiles in loco 

peregrinationis meae : tu enim mandasti mandata 
tua custodiri nimis. • 

Et quoniam ea vivimus aetate , qua plurimi quae- 
cumque ignorant blasphemant , muneris yestri non 
ultima pars eato ea omnia buo in lumine ponere, 
quae invicte probant rationabile esse obaequium fi- 
dei nostrae , utpote quae infallibili Dei veritati inni- 
tur , et per totum , qua late patet , orbem , non per- 
suasibilibus humanae sapientiae verbis, sed oatensione 
spiritus Apostolorum praedicatione diffusa obstantibus 
atque repuguantibus Regibus et Frincipibus , homi- 
numque sophismatis atque effraenatis cupiditatibn» 
per multa jam saecula tot jactata proccUis, tantis- 
que petita calumniis sua virtute victrix, immacula- 
ta firmaque stat in saeculorum aevum duratura . Pa- 
scite qui in vobis est gregem Sacramentis , ne igna- 
via vitioque vestro eveniat, ut Populus vobis com- 
missus non hauriat aquas in gaudio dc fontibus Sal- 
vatoris . Agite ut quam cito renascantur parvuli fon- 
te Baptismatis , renatosque adducite ut per manuum 
mearum impositionem Milites Cbristi evadant . Con- 
firmatos sacro Chrismate edocete sancte aceedere ad 
mensam Angelorum , ut iis donentur auxiliis quibus 
eam spernant vincantque , quae in mundo eat, con- 
cupiscentiae corruptionem , neve , abrepti erroribus 
terrorihus atque amoribus saeculi , fodeant sibi ci- 
sternas dissipatas . Quos matrimonio conjimcturi estis 



probate an accedarit cum timore , amore filiomrri 
suscipiendorum magis, quam hbidine ducti , ut in 
seminc Abrahae benedictionem in filiis consequau- 
tur. Porro cum sensus et cogitatio bumani cordis 
prona sint in malum : caro enim concupiscit adver- 
sus spiritum, et corpus, quod corrampitur, aggra- 
vat animam , rogo vos Fratres , corripite inquietoa , 
conaolamini pusillanimes , suscipite infirmos , patien- 
tes e9tote ad oranes , factique boni dispensatores 
mysteriorum Dei in reconciliatione peccatorum ju- 
dicate inter pecus et pecus , requirentesque quod 
perierat, et quod abjectum erat reducentes, evan- 
gelici Samaritani exemplum secuti , vinum adhibite 
et oleum: „ ut per vinum mordeantur vulnera, per 
oleum foveantur : quatenus unusquisque qui sanan- 
dis vulneribus praeest, in vino morsum discretionis 
adhibeat , in oleo mollitiem pietatis : per vinum mun- 
dentur putrida , per oleum sananda foveantur ■ Mi- 
scenda est ergo lenitas cum Beveritate , faciendum- 
cruo quoddam ex ntraque temperamentum : ut ne- 
que multa asperitate exulcerentur subditi, nequc 
nimia benignilate solvantur ". Jufirmis sollicite opem 
ferte versantes lectum doloris , ungentes eos oleo in 
nomine Domini . Moritnris adstate indivulse, eosque 
prosequentes foventesque omnibus cliaritatis officiis , 
preces supplicationesquc cum lacrymis oilcrte ei , qui 
potest eos snlvos facere. 

Haec omnia , quaecumque sunt officii vestri mu- 
nera , ea gravissima esse aeque ac difficilia probe in- 
telligo. At vero, quem praeterit a Patrefamilias iri 
excolenda vinea sua vobis datum fuisse portare pon- 
dus diei et aestus ? Estote ergo viri : et aspicientes 
in Auctorem fidei , qui proposito sibi gaudio susti- 
nuit crucem, ad opus consummanduin quod dedit 
vobis ut faciatis, alliciant Christi verba: Vcnitc ad 
me omnes qui laboratis , et onerati estis , et ego re- 
hciam vos; cujus opitulante gratia divites facti in 
bonis operibus thesaurizabitis vobis fundamentum bo- 
num in futurum , ut adprebendatis vitam aeternam . 

Quae hactenus dixi , magna saltem ex parte, com-\ 
munia fore Parocliorum Adjntoribus , Confessariis , 
Catechistis , juventutis Institutoribus , caeterisque Sa- 
cerdotibus omnibus , nemo est qui non videat . Is 
enim immemor vocationis suae dicendus esset, qul 
non cogitaret quae sunt Christi , summoque dolore 
afficeret Ecclesiam , quae cum postulet a Sponso ut 
mittat operarios in messem multam , castissima Mater 
summo cum pudore Sacerdotem cerneret otio dif- 
iluentem in capitc platearum factum petram offen- 
sionis . 

Jam vos alloquor, qui praeventi in benedictioni- 
bus dulccdinis, in atriis statis domus Dei nostri in- 
troituri tetuplum sanctum in partem vocati sollici- 
tudinis meae . Vos igitur , qutbus ceciderunt funcs 



in praeclaris, videte ut in bono ait cor veatrum in 
diebus juventutis vestrae: adolescens enim juxta 
viam suam etiam cum senuerit non recedet ab ea . 
Quapropter certis9ime tenentes bonum esse viro cum 
portaverit jugum ab adclescentia sua, magno corde 
et alacri animo leges amplectiminor , quibus obno- 
xios vos reddit pia mater Ecclesia . Ne vero cui- 
piam despectui sit adolescentia vestra , vigilate , Ora- 
te , inebriamini vino germinante virgines , et panem 
comedite, in cujus fortitudine ambulantes vos ve- 
straque omnia ita componatis , ut habitu , incessu , 
opere, sermone nil nisi grave, sanctum et homine 
religioso dignum intuentiura oculis exhibeatis. Etsi 
vero morum sanctimoniam praecipue a vobis exi- 
gam, necesse cst tamen sacerdotis Iabia custodirc 
scientiam , Ne itaque a sacerdotio fungendo repel- 
lamini Gbristianae tum fidei, tum raorum discipli— 
nae cdiscendae pro mensnra uniuscujusque ingenii 
totis viribus incumbite, sollerterque cavete ne quis 
vos seducat per inanem fallaciam. £t ne sitis sicut 
parvuli fluctuantes, qui circumferuntur omni vento 
doctrinae , deliciae vestrae sirit Scripturae sanctae : 
litterae siquidem de caelo ad nos mtssae utiles sunt 
ad doccndum, ad arguendum, ad erudiendum, ut 
perfecti aliquatido sitis ad omne opus bonum instru» 
cti . Quoniam vero littcra occidit , spiritus autem vi- 
vificat , ne vobis claudatur sermo , et signetur liber 

vel in iis quae sunt inteUectti difficilia , quaeque in- 
docti depravant, in captivitatem redigite intelle- 
ctum in obsequium Cliristi , stultas et sine discipli- 
na quaestiones devitantes : et pro certo habentes 
quod omuis Prophetia Scripturae propria interpreta- 
tione non fit, magnopere curondum est, ut „ ab his 
sensibus nullatenus recedatis, quos sanctos majores 
ac Patres nostros celebrasse manifestum est " ; una- 
nimi scilicet et corduto Traditionis sensui inhaeren- 
dum : id enim certum „ quod semper , quod ubi- 
que, quod ab omnibus traditum est". Rem autcm 
breviter ac tuto conficietis, si eam tenebitis doctri- 
nam, quam tenet et docet Romana Ecclesia , in 
qua semper viguit , quae est ab Apostolis Traditio . 
Sicuti vero non intratur in veritatem nisi per cha- 
ritatem , procul a vobis absit partium studium , id- 
ipsum dicite omnes; et ut perfecti sitis in eadem 
sententia pro canone vobis sint Augustini verba : 
„ In certis unitas, in dubiis libertas, in omnibus 
charitas " . Ita demum fiet ut vocati Saceidotes , di- 
ctique ministri Dei nostri fortitudinem gentium co- 
medetis , et in gloria earum superbietis facti diade- 
ma regni in manu Domini. 

Paucis vos etiam morabor Regularium Ordinum 
quotquot estis Alumni optiuii , qui florescentibus an- 
nis per calcatam fascinationem nugacitatis exultastis 
ad currendam viam mandatorum Dei , votisque nun- 



cupatis evangelica consilia adimplere satagitis cha*- 
rismata meliora aemulati . Estote liomines divites in 
virtute , pulchritudinis studium requirentes , et in 
domibus pacificantes . Reddite Altissimo vota ve- 
stra nedum in conspectu timentium eum, sed effi-- 
cite, ut vel ab iis qui ex adverso sunt, habeamini 
in laudibus. 

Obaudite me divini fructus ( vos alloquor Virgi- 
nes Deo devotae , quarum quo sublimior gloria , ma- 
jor et cura erit ) florete flores , quasi lilium , date 
odorem, frondete in gratiam , benedicite Dominum 
in operibus vestris , et confitemini illi in voce la- 
biorum vestrorum . Gemitibus inenarrabilibus expo- 
scite ut detur vobis hortus conclusus , et fons signa- 
tus : sustinentes autem in spiritu humiljtatis susten- 
tationes Dei , state , obsecro , in foraminibus petrae 
et in caverna maceriae ornantes lampades vestras, 
ut sanctae corpore et spiritu cum Sponsus venerit 
cum eo intrare possitis ad nuptias accepturae coro- 
nam gloriae in perpetuas aetemitates * 

Vos demum quotquot estis sanctae Adriensis Ec- 
clesiae meique Filii carissimi atque desideratissimi , 
quae vobis dicturas sum prompto excipite animo . 
Vos omnes ( id enim vehementer. cupio ) sitis gau- 
dium et corona mea . Reminiscimini in Baptismatis 
susceptione maxima quaeque et pretiosa vobis do- 
natafuisse, ut per haec efficiarnini divinae consortes 

natnrae fugientes eam, quae in mundo est concu- 
piscentiae corruptionem . Nolite ergo conformari 
huic saeculo , sed reformamini spiritu mentis vestrae 
ita ut quaecumque sunt vera, quaecumque pudi- 
ca, quaecumque justa, haec cogitetis , haec opere 
compleatis ut decet sanctos Dei. Conjuges datam 
custodite fidem thorum immaculatum servantes , et 
honorabile connubium in omnibus . Viri diligite uxo^, 
res vestras sicut et Cliristus dilexit Ecclesiam : qui 
enim suam uxorem diligit seipsum diiigit . Mulieres 
viris vestris subeste sicut dominis, Saram imitantes 
quae obediebat Abrahae Dominum eum vocans r cu- 
jus estis filiae. Sunt vobis sicut novellae olivarum 
in circuitu mensae filii ? nolite ad iracundiam eos 
provocare , sed educate eos in disciplina et cor- 
reptione Domini docentes eos ab infantja timere 
Deum, et abstinere ab omni. peccato, et bencdice- 
re eum in omni tempore et in tota virtute . Reve- 
ra qui docet filium suum laudabitur in i]lo , et in 
medio domesticorum gloriabitur . Filii obedite pa- 
rentibua vestris in Domino: hoc enim justum est ; 
quippe mandatum prinium in promissionc : Hono- 
ra patrem tuum, et malrem tuam , ut bene sit ti- 
bi r honorantibus enim parentibus superveniet be- 
nedictio ab eU, et benedictio illorum in novissimo 
manebit. Afflunt divitiae ? nolite cor apponere, nc 
iticldatis in desideria multa inutlUa et nociva quae 



mergunt in interitum et in perdkionem. Si vere 
divitcs esse cupitis, veras divitias amate, eas nem- 
pe quae nos virtutibus divites faciunt . Scientes au- 
tem gratiam Domini nostri Jesu Cliristi quoniam ege- 
nus factus est , cum esset dives, ut illius inopia vos 
divites essetis, propter mandatum assumite paupe- 
rem, cique porrigite manum inducentes eum in du- 
mum vestram , et sic foenerabimini Domino , qui vi- 
cissitudinem reddet vobis ad thesaurieandos thesauros 
non deficientes in caelis . Nobilitamini aviti splendc- 
re generis P estote mites ethumiles corde: omnis quip- 
pe caro foenum . An non Ghristus Jesus cum in glo- 
ria esset Dei Fatris humiliavit semetipsumP Date 
operam ut laudemini justitiae ct perfectionis merito : 
probati enim viri genus , virtutis prosapia est . Mor- 
det ne vos honoris ct gloriae cupido P Si culmen ve- 
ri honoris quaeritis , ad caeleste regnum tendite . Si 
gloriam dignitatum diligitis in iUa superna Angelo- 
rum Curia adscribi festinate. Servi obedite dominia 
carnalibus in simplicitate cordis non fraudantes , sed 
fidem bonam servantes , quoniam unusquisque quod- 
cumque fecerit bonum recipiet a Domino . Qui au- 
tera servos habetis , quod justum est et aequum eis 
praestate, nec moretur opus mercenarii apud voa 
usque mane, aed servum fidelem quasi fratrem sic 
eum tractate. 
Omnis autem cujusvis generis, sexus, aetatis co- 

gitans paucitatem dierum quia finientur brevi custos 
Factus animae budc servet viam suam ambulans in 
omni bonitate. Expoliantes itaque veterem horm- 
nem , qui corrumpitur secundum desideria carnis , 
induite novum liominem , qui secundum Deum crea- 
tus est . Propter quod deponentes mendacium lc~ 
quimini veritatem cum proximo, quoniam sumus 
invicem membra . Omnis sermo malui ex ore vestro 
non procedat , sed bonus ad aedificationem fidei , 
ut det gratiam audientibus. Amaritudo, et ira, et 
indignatio, et blasphemia toilatur a vobis cum onrni 
nialitia . Estote autem imitatores Dei , et ambula- 
te in dilectiOne invicem benigni , misericordes , do- 
nantes invicem sicut et Deus in Ghristo donavit 
vobis. Paucis accipite a divo Petro totius christia- 
nae vitae imtituendae rationem : Fraternitatem dili- 
gite , Deum timete , Regem honorificate . 

Haec habui quae vobis scriberem , ut pollicitatio- 
nem spiritus accipiatis , antequam veniam ad vos in 
gaudio , et refrigerer vobiscum . Aequo animo mc— 
nita haec salutis excipite facti docibiles Dei . Haec 
autem habetote veluti primum paterni amoris si- ■ 
gnum , et primum debitae existimationis in vos meae 
oflicuim . Instate postulationibus et gratiarum actio- 
nibus orantes pro omnibus hominibus , et in primis 
pro Sanctissimo Pontifice nostro Pio , pro Religio- 
aissimo Imperatore et. Rege nostro Francisco , pro 



Celsissimo Prinripe Rainerio qui apud nos Angusti 
Fratris sapientissime vices gerit , et pro omnibua qui 
in sublimitate sunt. Rem autem meam et vestram 
agetis si me etiam adjuveritis orationibus vestris apud 
Deum . TJt vero a Patre raisericordiarum assequar 
gratiam et benedictionem per vestras preces adsint 
mihi et suftragentur Apostolorcm Principes, quo- 
rum sub invocatione Deo dicata est Cathedralis Ec- 
clesia : adsit et Pontifex ac Martyr Sanctissimus Bel- 
liniis , quem totius Dioeceseos Patronum Principem 
veneror et colo : opituletur mihi faveatque efficacis- 
simo patrocinio suo Virgo Sanctissima , quam vOs 
jure et merito gratiarum Matrem dicitis . Tot tan- 
tisque adjutus praesidiis #pero fore , ut cum vene- 
ro sim minister Christi Jesu in vobis, sanctificans 
Evangelium Dei omnibus omnia factus , ut omnes 
'Christo lucrifaciam . Gratia' Domini nostri Jesu Chri- 
sti , et charitas Dei , et communicatio Sancti Spiri- 
tus sit cum omnibus vobis . Amen . 

Dabam Vicetiae. ipso die Consecrationis meae virr. 
id. Julii mdcccxxi. 

